Møtebok for Trøgstad og Båstad Menighetsråd

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | 24. mai 2023 |
| **Møtetid** | Kl 18.30 |
| **Møtested** | Kirkestallen, Trøgstad |

**Til stede:** Ellen Løchen Børresen, Terje Østby, Wenche Mysen, Toril Aas, Sigmund Nakkim, Åshild Moen Arnesen, Liv Serina Dale.

Forfall: Even Enger, Hanne Aksberg Krogh.

Innledning ved Ellen.

**Sak 34/23 Godkjenning av møtebok fra forrige møte og godkjenning av innkalling til dette møtet.**

Vedtak: Møtebok og innkalling godkjennes.

**Sak 35/23 Besøk av menighetspedagog Hjalmar Zuk**

I utgangspunktet har Hjalmar 10% fast stilling, men har vært med ytterligere noen prosenter i konfirmantarbeidet de to siste årene. Etter hvert skal Hjalmar tilbake i de 10% han har opprinnelig.

Han fortalte at det oppleves fint å kunne være med i konfirmantarbeidet sammen med kateket Elin, og at det er viktige og gode møtepunkter med ungdommene. Flott at det er fortsatt høye konfirmanttall i Trøgstad og Båstad. Det har også vært en liten gjeng med på lederkurs i år, og to gutter som er veldig positive. I år prøves noe nytt i stedet for «Fortsatt Lys våken», dette årskullet inviteres med på «KRIK ka du trur» i Mysen. Målet er en positiv effekt av opplevelse av fellesskap, selv om det er over soknegrensen.

Jule-koret ble en suksess. Ønsker om at det skal gjentas, og noen har også sagt at de ønsker et slikt kor fast. Spennende hvordan det blir videre med koret!

Hjalmar hadde noen innspill om gudstjenesten: Ønske om at det er flere barnefamilier, søndagsskole? Hva skal til? Mange faktorer som spiller inn på at det kunne vært flere barnefamilier som er aktive i kirken.

Hjalmar har også vært på kurs: «Friluftsliv i trosopplæring». Han understrekte hvilken ressurs vi har i skaperverket, som vi kan bruke mye mer.

Vedtak: Tas til orientering.

**Sak 36/23 Samarbeidsavtale mellom menighetsrådet og fellesrådet om menighetshusene**

Det foreligger et forslag til avtale mellom Indre Østfold kirkelig fellesråd og Trøgstad og Båstad menighetsråd om bruk av menighetshusene Kirkestallen og Kirkestua som MR skal godkjenne eller revidere.

Vedtak: Avtalen godkjennes.

**Sak 37/23 Søknad til Kallak fondet**

Det har kommet inn en søknad på kr. 6.800 kroner (tilskudd til leiropphold), til Kallak fondet.

Vedtak: Søknaden innvilges.

**Sak 38/23 Valget 2023**

Åshild orienterer om formelle og praktiske forhold ved valget, herunder om supplerende nominasjon, forhåndsstemming og MRs oppgaver på valgdagene.

Det skal gjøres vedtak på følgende områder:

1. Forhåndsstemming på kirkekontoret i Askim, herunder også felles «forhåndsstemmedag» torsdag 31. august kl. 15-20.
2. Hvordan skal stemming på Trøgstadheimen foregå?
3. Der det bare er ett stemmested i soknet, fungerer valgstyret som stemmestyre. Det skal oppnevnes en leder av stemmestyret.
4. Valgstyret skal legge til rette for forhåndsstemming etter minst én gudstjeneste i perioden 10. august-6. september. Hvordan vil MR gjøre dette?
5. Felles Teamsmøte for stemmemottakere i IØ?
6. Felles stemmetelling på Grøtvedt menighetssenter i Askim etter at valglokalene stenger mandag 11. september?
7. Det må settes opp vaktliste for valgdagene.

Vedtak: 1. Trøgstad og Båstad menighet går inn for felles forhåndsstemming på kirkekontoret i Askim.

2. Menighetsrådet ønsker å legge til rette for stemming på Trøgstadheimen. Liv Serina og Ellen tar på seg dette og tar kontakt med Trøgstadheimen, Åshild står for det administrative. Viktig å gi god informasjon til pårørende om når det kan stemmes. Åshild kan lage plakat.

3. MR vedtar Liv Serina som leder for stemmestyret.

4. MR henger seg på fellesforhåndsstemming i Askim kirkekontor den dagen det blir, foreslått: 27. august 12-14.00.

5. Felles Teamsmøte for stemmemottakere i IØ: MR støtter denne ideen.

6. Felles stemmetelling på Grøtvedt menighetssenter i Askim etter at valglokalene stenger mandag 11. september? Menighetsrådet ønsker å være med på dette.

7. Vaktliste: Se eget dokument.

**Sak 39/23 Orienteringer**

* Åshild orienterer: Fra hov til kirke gjennomført, alt gikk bra, strålende innsats fra de ansatte og frivillige! Nå jobber teamet fram mot konfirmasjonene. Kimes valgnummer med blant annet Ellen på forsiden er sendt til trykk. Gledelig nyhet fra menighetspedagog Anita med 25 mennesker på avslutning på Småtrall denne uka. Vernerunder er gjennomgått på lokale arbeidsstasjoner i Indre Østfold, da også Kirkestallen i Trøgstad. Det kommer en rapport.
* Gudstjenesteutvalget ved Ellen: I ferd med å fylle høstens gudstjenester med innhold. Gjør det meste klart nå før sommeren. Blir en fin søndag på Åpen gård, med to dåp og menighetsbarnehagen skal være med. Det har kommet mange gode tilbakemeldinger på 17.maigudstjenestene.
* Fellesrådet ved Ellen: Fellesrådet har ikke hatt møte siden sist menighetsrådsmøte. Den viktigste saken er nå videre arbeid med utbygging av kontorlokaler – hva er egentlig behovet nå? Hva slags midlertidige løsninger kan de ansatte leve med? Det er satt ned en arbeidsgruppe som jobber med dette nå.
* Teamet ved Sigmund
  + Vernerunde gjennomført i Kirkestallen.
  + Teamet har stått på gjennom røde dager, både 17.mai og Kristi himmelfart, og gleder oss over andre spesielle dager fremover. Vært mye jobbing på kirkegårdene i disse tider, det gror.
* Diverse brev og innspill ved Liv Serina
  + I morgen er det møte mellom AU og listekandidatene til nytt menighetsråd. Ellen, Sigmund, Børre og Liv Serina stiller fra menighetsrådet.
  + Brev fra misjonskontakten Elisabeth: De ønsker en misjonssamling i hver av menighetshusene. Er det ok å ha en misjonssamling til høsten? Frivillighetsfest blir 12. oktober 18.30 i Kirkestallen, da kommer Kjartan Bergslid, den nye prosten. Misjonssamling kan da bli i Kirkestua torsdag 19.oktober.
  + Innsettelse av Kjersti Marken er ikke fastsatt ennå, men foreslått dato til prost er søndag 17. sept.
  + Kontraktskriving ved Stolen ved Båstad kirke skjedde 14.mai. Var en fin liten seremoni!
  + Det har vært Åpent hus i Kirkestallen noen tirsdager nå, men lite besøk. Neste gang er siste gang, og plakatene må tas ned. Hvis det skal tas opp igjen, så må det komme ønsker om dette til menighetsrådet.
  + Strikkekaffe i Båstad tirsdag 23. mai; seks stykker kom. Veldig fredelig og hyggelig tiltak.

**Sak 40/23 Eventuelt**

*Åshild Moen Arnesen* (sign) *Liv Serina Dale* (sign)

Daglig leder/ Referent Leder i Menighetsrådet